ZAPISNIK

11. sjednice Vijeća Mjesnog odbora Kupinečki Kraljevec II
održane 25. svibnja 2022.,
s početkom u 20,00 sati
Nazočni članovi Vijeća: Marijan Tatar, Ivan Milača, Ivan Maretić, Srećko Ašperger i Stjepan Tatar.  
Predsjedava Marijan Tatar, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 11. sjednicu Vijeća. Predlaže da se prije utvrđivanja dnevnog reda usvoji zapisnik 10. sjednice.

         Bez rasprave, jednoglasno (5 “za”), Vijeće prihvaća tekst zapisnika 10. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda.
Obzirom da nema dodatnih prijedloga, prijedlog dnevnog reda daje na usvajanje.
         Vijeće je jednoglasno (5 “za”) usvojilo 
dnevni red:

1. Prijedlog zaključka o prijedlozima za redovito održavanje nerazvrstanih cesta Plana malih komunalnih akcija Mjesnog odbora Kupinečki Kraljevec II. u 2022.
2. Prijedlog zaključka o prijedlozima uređivanja nerazvrstanih cesta iz Plana komunalnih aktivnosti Gradske četvrti Brezovica u 2022.
3. Ozelenjavanje javnih površina – sadnja stabala - informacija

4. Obavijesti, pitanja i prijedlozi

Ad 1)  Prijedlog zaključka o prijedlozima za redovito održavanje nerazvrstanih cesta Plana malih 
            komunalnih akcija Mjesnog odbora Kupinečki Kraljevec II. u 2022.
            Predsjednik Vijeća, Marijan Tatar upoznaje članove s prijedlogom predsjednika Vijeća Gradske četvrti Brezovica da vijeća mjesnih odbora donesu zaključke za redovoto održavanje nerazvrstanih cesta (sanacije udarnih rupa asfaltom i šoderom, sanacija dijelova kolnika asfaltom te sanaciju bankina) i  zaključak kojim bi se prometnice asfaltirale ili nasule šoderom u punom profilu  iz Plana komunalnih aktivnosti. Otvara raspravu.
           Nakon kraće rasprave i podnošenja prijedloga, predsjednik Vijeća utvrđuje Prijedlog zaključka te ga daje  na glasovanje.

           Vijeće je jednoglasno (5 “za) donijelo

ZAKLJUČAK

o prijedlozima za redovito održavanje nerazvrstanih cesta Plana malih komunalnih akcija Mjesnog odbora Kupinečki Kraljevec II. u 2022. 

1. Vijeće Mjesnog odbora Kupinečki Kraljevec II  raspravilo je uputu predsjednika Vijeća 

Gradske četvrti Brezovica o potrebi podnošenja prijedloga akcija za održavanje nerazvrstanih cesta iz planova malih komunalnih akcija mjesnih odbora na području Gradske četvrti Brezovica u 2022.

2. Vijeće predlaže redovito održavanje makamskih puteva:

a) Vatrogasna ulica – nastavak kč.br. 2989/1., Ko Kupinečki Kraljevec 

b) Vatrogasna ulica – nastavak kč.br. 3017 K.o. Kupinečki Kraljevec

c) Trabarišće – kč.br. 3012/3, K.o. Kupinečki Kraljevec

3. Vijeće predlaže redovito održavanje asfaltiranih prometnica (sanacija udarnih rupa i bankina):

a) Vatrogasna cesta

b) Matički

c) Potočka cesta, od raskrižja sa Vatrogasnom cestom do raskrižja s ulicom Pavlići.

4. Ovaj zaključak dostavlja se Vijeću Gradske četvrti Brezovica na dalje postupanje.
Ad 2) Prijedlog zaključka o prijedlozima uređivanja nerazvrstanih cesta iz Plana komunalnih 
          aktivnosti Gradske četvrti Brezovica u 2022.
           Predsjednik Vijeća otvara raspravu.

           Nakon kraće rasprave i podnošenja prijedloga utvrđuje Prijedlog zaključka te ga daje  na glasovanje.

           Vijeće je jednoglasno (5 “za) donijelo

ZAKLJUČAK

o prijedlozima uređivanja nerazvrstanih cesta iz Plana komunalnih aktivnosti Gradske četvrti Brezovica u 2022. 

1. Vijeće Mjesnog odbora Kupinečki Kraljevec II  raspravilo je uputu predsjednika Vijeća 

Gradske četvrti Brezovica o potrebi podnošenja prijedloga akcija asfaltiranja i šodranja nerazvrstanih cesta iz Plana komunalnih aktivnosti Gradske četvrti Brezovica u 2022.

2. Vijeće predlaže šodranje slijedećih makadamskih prometnica:

a) Plešićka, kč.br. 3015 i 2347/20 K.o. Kupinečki Kraljevec, 500 x 3 m

b) Poljski put, kč.br. 2983/3 K.o. Kupinečki Kraljevec, 350 x 5 m

c) Ulica Mokrice, kč.br 2288/14 K.o. Kupinečki Kraljevec, 200 x 3,5 m

d) Vodovodni put, 150 x 3 m

3. Vijeće predlaže ponovno asfaltiranje slijedećih prometnica: 

a) Ašpergeri – Pavlići, 1500 x 5,5 m

b) Ulica Pavlići, kbr. 31, 200 x 3,5 m.

      4. Ovaj zaključak dostavlja se Vijeću Gradske četvrti Brezovica na dalje postupanje.
Ad 3) Ozelenjavanje javnih površina – sadnja stabala - informacija

          Predsjednik Vijeća, Marijan Tatar upoznaje članove Vijeća sa dopisom kojeg je voditeljica Odjela za građenje komunalne infrastrukture uputila gradskim četvrtima vezano uz nalog Gradonačelnika za ozelenjavanje javnih površina – sadnju stabala. Otvara raspravu.

          Nakon kraće rasprave, predsjednik Vijeća konstatira da je utvrđen popis lokacija za ozelenjavanje javnih površina  - sadnju stabala na području Mjesnog odbora Kupinečki Kraljevec II prema tablici koja je sastavni dio ovog zapisnika.
Ad 4) Obavijesti, pitanja i prijedlozi
     Obzirom da se nitko ne javlja za riječ, zaključuje 11. sjednicu Vijeća.

      Dovršeno u 20,45 sati.
    Zapisnik izradila:

        Lidija Špišić

         KLASA:026-08/22-003/1089
         URBROJ:251-13-11-8-22-2
         Kupinečki Kraljevec, 25. svibnja 2022.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
